L’Escola d’Estiu ha completat les seues places amb més de 400 inscripcions
20 de juny 2019

  

![](/media/nacnqi0d/59_c_cartellescola.jpg)  
  

La regidoria de Joventut de l'Ajuntament de Sagunt organitza l’Escola d’Estiu 2019 la temàtica de la qual per a enguany és la celebració del 5é centenari de la volta al món de Magallanes i Elcano. L'activitat ha completat les seues places amb més de 400 xiquets i xiquetes inscrits.

  

Els col·legis que acolliran l’Escola d’Estiu són el CEIP Cronista Chabret, CEIP María Yocasta i CEIP Cervantes, amb horari d'entrada de 8 a 9 h del matí, i eixida a les 13.30 h amb opció de menjador fins a les 15.30 h. L'activitat està destinada a xiquetes i xiquets de 3 a 12 anys (nascuts entre 2007 i 2015), classificant-se en diversos grups segons l'edat: Mini escola, de 3 a 4 anys; Escoleta, de 5 a 6 anys; Campa, de 7 a 8 anys i Urba, de 9 a 11 anys. A més, les mares i pares podien triar entre diverses modalitats: modalitat A, del 25 al 28 de juny; modalitat B, del 25 de juny al 31 de juliol; i la modalitat C, dividida entre la primera quinzena de juliol, de l'1 al 12, i la segona quinzena, del 15 al 26 de juliol.

  

El preu de la matrícula estará directament vinculat a la modalitat triada. El preu de la modalitat A era de 32 € (sense menjador, però amb opció de carmanyola escolar); el de la modalitat B era de 130 € (230 € amb menjador) i el de la modalitat C era de 75 € per cada quinzena (120 € amb menjador).   

​

*   [](http://www.facebook.com/sharer.php?u=https://aytosagunto.es/va/actualitat/l-escola-d-estiu-ha-completat-les-seues-places-amb-mes-de-400-inscripcions/ "Facebook")
*   [](http://twitter.com/share?url=https://aytosagunto.es/va/actualitat/l-escola-d-estiu-ha-completat-les-seues-places-amb-mes-de-400-inscripcions/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-escola-d-estiu-ha-completat-les-seues-places-amb-mes-de-400-inscripcions/ "Linked In")
*   [](mailto:?body=https://aytosagunto.es/va/actualitat/l-escola-d-estiu-ha-completat-les-seues-places-amb-mes-de-400-inscripcions/)